આપણે સવાલ પૂછી શકીએ કે લાગણીનેને ભાષાને શું સંબંધ ?! માનો યા ના માનો પણ સંબંધ છે જ. પ્રેમની લાગણી આપણી માતૃભાષામાં જ વ્યક્ત થઈ શકે છે. બીજી ભાષામાં એ શબ્દ ફક્ત પ્રતિકરૂપ પારકા જ બની રહે છે. મા આપણને હની કે ડિયર કહીને બોલાવે તો કેવું લાગે.... પણ મારા વ્હાલીડા... એ બેટડા કે પછી મારો લાલો , બચુ વગેરે શબ્દો કેટલા આત્મિય થઈને આપણને સ્પર્શે છે. માતૃભાષામાં બોલાયેલા એ શબ્દો કયા છે તેનું મહત્ત્વ નથી પણ તેની પાછળ છુપાયેલી લાગણી આપણને સ્પર્શે છે.